L-UE għamlet pass ieħor fil-prevenzjoni tal-evitar tat-taxxa korporattiva, billi adottat regoli għall- eliminazzjoni tad-"diskrepanzi ibridi" mas-sistemi tat-taxxa ta' pajjiżi terzi Fid-29 ta' Mejju 2017, il-Kunsill adotta direttiva biex jiġi evitat li l-gruppi korporattivi jisfruttaw id-differenzi bejn żewġ ġurisdizzjonijiet jew aktar fil-qasam tat-taxxa biex inaqqsu l-obbligazzjoni ta' taxxa kumplessiva tagħhom. "L-għan tagħna hawn hu li nindirizzaw waħda mill-prattiki ewlenin li fasslu l-kumpaniji multinazzjonali biex inaqqsu l-kontijiet tat-taxxa tagħhom", qal Edward Scicluna, ministru għall-finanzi ta' Malta, li bħalissa għandha l-presidenza tal-Kunsill. "Id-direttiva żżid mar-regoli li adottajna s-sena l-oħra biex nindirizzaw l-aktar forom komuni tal-evitar tat-taxxa. Hija ser tiżgura wkoll l- implimentazzjoni tar-rakkomandazzjonijiet tal-OECD." Id-direttiva ġiet adottata mingħajr diskussjoni f'laqgħa tal-Kunsill Kompetittività. Dan isegwi ftehim fil-laqgħa tal-21 ta' Frar 2017. Il- Parlament Ewropew ta l-opinjoni tiegħu fis-27 ta' April 2017. L-istati membri ser ikollhom sal- 1 ta' Jannar 2020 biex jittrasponu d-direttiva fil-liġijiet u r-regolamenti nazzjonali (sal-1 ta' Jannar 2022 għal dispożizzjoni speċifika waħda). Stqarrija għall-istampa dwar il-ftehim tal-Kunsill ta' Frar 2017 dwar id-diskrepanzi ibridi ma' pajjiżi terzi Direttiva ta' Mejju 2017 dwar id-diskrepanzi ibridi ma' pajjiżi terzi Ara l-paġna tal-laqgħa